Dronning Elizabeth IIs kroningsmedalje

mini|Medaljens revers.
Dronning Elizabeth IIs kroningsmedalje er en britisk medalje innstiftet  i 1953 i anledning av kroningen av Elisabeth II av Storbritannia. Den ble utdelt i stort antall som ledd i feiringen av kroningen, som fant sted i London 2. juni 1953.Cole, Howard N: Coronation and Royal Commemorative Medals 1887–1977, London: J. B. Hayward & Son, 1977, s. 45–51. ISBN 0903754118. 

Utforming
Dronning Elizabeth IIs kroningsmedalje er i  sølv og bærer på forsiden et høyrevendt portrett av dronning Elisabeth II. Dronningen bærer krone og Hosebåndordenens ordenskjede, samt ordenstegnet for Badets orden. Baksiden prydes av dronningens monogram og omskriften «QUEEN ELIZABETH II CROWNED 2ND JUNE 1953». 

Medaljebåndet er rødt, har to smale blå striper i midten, og smale hvite striper langs kantene.«Coronation and Jubilee Medals» i James Risk, Henry Pownall, David Stanley, John Tamplin og Stanley Martin: Royal Service. Volume II, Lingfield: Third Millennium Publishing/Victorian Publishing, 2001, s. 60–61.

Skulptøren Cecil Thomas var ansvarlig for utforming av medaljen. Den ble produsert av Royal Mint.

Tildeling
Dronning Elizabeth IIs kroningsmedalje ble tildelt i stort antall til kongelige, ledende politikere, statstjenestemenn, folkevalgte på ulike nivåer, militære og medlemmer av politistyrkene i Storbritannia, i landets oversjøiske besittelser og i samveldeland. Hvert land og område fikk et bestemt antall medaljer til disposisjon for tildeling etter bestemmelse av de politiske myndigheter i det enkelte land og område. 

14 eksemplar av Dronning Elizabeth IIs kroningsmedalje ble inngravert med ordene «MOUNT EVEREST EXPEDITION» og tildelt medlemmer av ekspedisjonen som nådde toppen av Mount Everest.

Det ble i alt tildelt 129 051 eksemplarer av Dronning Elizabeth IIs kroningsmedalje.

Norske innehavere
Kong Olav ble tildelt Dronning Elizabeth IIs kroningsmedalje.«Kong Olavs dekorasjoner», kongehuset.no. Lest 21. november 2015. Det ble også offiserene Charles Oluf HerlofsonSteenstrup, Bjørn: Hvem er Hvem? 1979, Oslo: Kunnskapsforlaget, 1979, s. 263–264. og Gunnar HalleSteenstrup, Bjørn: Hvem er Hvem? 1979, Oslo: Kunnskapsforlaget, 1979, s. 222..

 Referanser 

Eksterne lenker
 British Commonwealth Jubilee and Coronation Medals – The Coronation Medal 1953, New Zealand Defence Force.
 Queen Elizabeth II Coronation Medal (1953) , Veterans Affairs Canada.

Kategori:Britiske utmerkelser
Kategori:Utmerkelser etablert i 1953